Magdalene Thoresen
Magdalene Thoresen var en dansk-norsk forfatter. Hun blev født Kragh i Fredericia og blev gift med den norske provst og stortingsmand Hans Conrad Thoresen (1802-1858). Efter hans død ernærede hun sig som skribent og udgav en lang række fortællinger med motiv fra norske bonde- og fiskersamfund, herunder romanerne Signes Historie (1864) og Solen i Siljedalen (1868).
Flere af hendes samtidsdramaer som Et rigt Parti (1870), Inden Døre (1877) og En opgaaende Sol (1881) blev opført på Det Kongelige Teater; flest læsere fik hun med sine rejseberetninger, Billeder fra Vestkysten af Norge (1872) og Billeder fra Midnatsolens Land (1884-1886).